Alexei Navalnîi spune că e torturat de gardieni: Sunt trezit de opt ori pe noapte.
Navalnîi precizează că este trezit "de opt ori pe noapte" de către angajații închisorii din Pokrov. Avocata lui Navalny spune că Alexei Navalnîi s-a plâns de dureri de spate puternice. Alexei Navalnîi se află în închisoare după ce a fost condamnat la doi ani și jumătate, pentru că a fost găsit vinovat de fraudă.
Avocații opozantului de la Kremlin, Alexei Navalnîi, au spus, miercuri, că starea de sănătate a politicianului se înrăutățește, spunând că ar fi "torturat" prin privare de somn, scrie France24.Avocata lui Navalny, Olga Mikhailova, susține că Alexei Navalnîi s-a plâns recent de dureri de spate puternice, adăugând că piciorul i-a amorțit săptămâna aceasta.Politicianul a fost consultat de un neurolog, dar medicul nu a pus un diagnostic, ci i-a administrat pur și simplu ibuprofen, a spus Mikhailova."Acesta este tot tratamentul lui", a declarat ea pentru AFP, adăugând că analgezicul nu a ajutat, iar piciorul i-a amorțit din nou marți."Nu știu ce-i cu el. Ar trebui să fie văzut de un medic adecvat", a spus ea.Mihailova a spus că nu i s-a permis să-l vadă pe Navalnîi miercuri.Navalnîi, plângere pe numele gardienilor: "Mă privează de somn"Alexei Navalnîi a depus, de altfel, o plângere la adresa gardienilor pe care îi acuză de tortură."Mă privează de somn. Este vorba, în realitate, de o recurgere la tortură prin privare de somn", spune opozantul de la Kremlin.Navalnîi precizează că este trezit "de opt ori pe noapte" de către angajații închisorii din Pokrov.Alexei Navalnîi se află în închisoare după ce a fost condamnat la doi ani și jumătate, pentru că a fost găsit vinovat de fraudă.